钦定古今图书集成/明伦汇编/氏族典/第497卷 > 《四川总志》 > 邓肃
## 钦定古今图书集成/明伦汇编/氏族典/第497卷 > 《四川总志》 > 邓肃

按《宋史邓肃传》：“肃字志宏，南剑沙县人。少警敏能文，
李纲见而奇之，为忘年交。入太学，所与游皆天下名
士。钦宗嗣位，召对便殿，补承务郎，授鸿胪寺簿。金人
犯阙，肃被命诣敌营，留五十日而还。张邦昌僭位，肃
义不屈，奔赴南京，擢左正言。肃在谏垣，遇事感激，不
三月，凡抗二十疏，言皆切至。执政怒，罢归。绍兴二年”，
避寇福唐，以疾卒。